Malcolm Jones

Malcolm JONES (naskiĝis la 15-an de novembro 1949 en la urbeto Skipton, norda Anglio, do nun -jaraĝa) estas brita esperantisto kaj lingvoinstruisto. El unulingva, laborista familio, li entuziasmiĝis pri fremdaj lingvoj en la gimnazio, studis la ĝermanajn kaj slavajn lingvojn, aparte la germanan kaj rusan, en la kolegio Worcester de la universitato de Oksfordo kaj diplomiĝis en 1972. En la sekva jaro li trejniĝis kiel instruisto pri fremdaj lingvoj je mezlerneja nivelo, kaj havis unuajn instruistajn postenojn de 1973 ĝis 1975, instruante la anglan en Hamburgo, norda Germanio, kaj de 1975 kaj 1992 en Chippenham, en la tradicia graflando Wiltshire de sudokcidenta Anglio, kaj de 1992 ĝis 2008 pluoficis kiel instruisto precipe de la germana lingvo kaj fakestro en sia malnova gimnazio en Skipton, norda Anglio. Eksciinte pri Esperanto kiel lernejano, li mem supozas ke li estis 11-jara kaj atentigis lin raporto pri la UK 1961 somere en Harrogate, kaj mem eklerninte la lingvon, tamen daŭris ĝis post la Brita Esperanto-Kongreso en 1984, kiam li legis pri lingvokurso en gazeta artikolo, ke li 34-jara rekomencis la lingvolernadon kaj nun ne ĉesis. Jam en 1984 kiel en Chippenham starigis urbetan Esperanto-klubon, kaj faris same post 1992 en Skipton. Kaj baldaŭ li aktivis en la estraroj de pluraj Esperanto-asocioj, inter alie de Esperanto-Asocio de Britio (EAB) kaj de la brita sekcio de ILEI. En 2025 atentiĝis lia traduko de la romano Rebecca de la romanistino Daphne du Maurier.

 Eksteraj ligiloj 
 biografia prezento de li en la "panteono" de edukado.net, la retejo de ILEI ()
 specimena teksto kaj kovrilbildo de la romano Rebecca ()
 la libro en la libroserva retejo Amazon ( kaj )

Kategorio:britaj instruistoj
Kategorio:britaj esperantistoj
Kategorio:britaj tradukistoj